Οδηγίες Εγκατάστασης και Χρήσης του Phone Sectors


Για να χρησιμοποιήσω το εργαλείο Phone Sectors χρειάζεται να έχω εγκατεστημένη τη γλώσσα Python. Η διαδικασία εγκατάστασης της Python γίνεται μία φορά, και μόνο στην περίπτωση που δεν υπάρχει ήδη διαθέσιμη στον υπολογιστή μου. [Δες τις οδηγίες εδώ.](#Python)

Εφόσον ο υπολογιστής μου διαθέτει τον διερμηνευτή Python, χρειάζεται επιπλέον να κάνω εγκατάσταση του εργαλείου Phone Sectors. Αυτό χρειάζεται να γίνει μία φορά, και μόνο σε περίπτωση που δεν έχει γίνει ήδη. [Δες τις οδηγίες εδώ.](#PhoneSectors)

Για να χρησιμοποιήσω το εργαλείο Phone Sectors, είναι απαραίτητο να μη τροποποιήσω τον φάκελο “Phone Sectors”, δηλαδή να μην αλλάξω όνομα, να διαγράψω ή να μετακινήσω κάποιο αρχείο σε άλλη θέση. Μπορώ, όμως, να κάνω τα εξής:


* Να τροποποιήσω τα αρχεία Excel που παράγονται (διαγραφή, μετακίνηση, μετονομασία)
* Να τροποποιήσω ολόκληρο τον φάκελο “Phone Sectors” (διαγραφή, μετακίνηση, μετονομασία)

Φυσικά, αν θέλω να απεγκαταστήσω το εργαλείο Phone Sectors, μπορώ να διαγράψω τον αντίστοιχο φάκελο. Για περισσότερες λεπτομέρειες για τη χρήση του εργαλείου Phone Sectors, [δες τις οδηγίες εδώ](#PhoneSectors_usage).



# Οδηγίες εγκατάστασης του διερμηνευτή Python

1. Πηγαίνω στο [site](https://www.python.org/downloads/) της Python και κατεβάζω την πιο πρόσφατη έκδοση.



1. Βρίσκω το αρχείο που κατέβηκε και το τρέχω με διπλό κλικ. Στα μενού που εμφανίζονται κάνω τις επιλογές που φαίνονται στις επόμενες εικόνες.

Graphical user interface, text, application

Description automatically generated

Graphical user interface, text, application

Description automatically generated

Graphical user interface, text, application

Description automatically generated

# Οδηγίες εγκατάστασης του εργαλείου Phone Sectors

1. Για την εγκατάσταση του εργαλείου Phone Sectors, χρειάζεται να πάω στον φάκελο “Phone Sectors”, και από εκεί, στον φάκελο “Installer”. Κάνω δεξί κλικ στο αρχείο “Install.cmd” και επιλέγω το «Εκτέλεση ως Διαχειριστής».

Graphical user interface, application

Description automatically generated

# Οδηγίες χρήσης του εργαλείου Phone Sectors

Το εργαλείο Phone Sectors μπορεί να χρησιμοποιηθεί για να επιταχυνθεί η διαδικασία συλλογής δεδομένων από το 11888.gr. Επιπλέον, προστίθεται η λειτουργία αναζήτησης βάσει οδού (η οποία δεν υπάρχει στο 11888.gr).

Ο χρήστης καλείται να επιλέξει ποια ονόματα θα εμφανιστούν τελικά στο παραγόμενο αρχείο δεδομένων. Συγκεκριμένα, μπορεί να επιλέξει ένα πλήθος ονομάτων από κάποιο αρχείο Excel (“Names from File”) ή ένα συγκεκριμένο, μεμονωμένο όνομα (“Name”). Τα ονόματα χρειάζεται να αποτελούνται από τουλάχιστον τρεις χαρακτήρες, ελληνικούς ή λατινικούς. Για να γίνει κάποια αναζήτηση πρέπει ο χρήστης να επιλέξει κάποιον από τους δύο τρόπους εισαγωγής ονομάτων. Για το αρχείο ονομάτων, [δες τις οδηγίες εδώ](#names_file).

Ο χρήστης μπορεί να επιλέξει στη συνέχεια την ευρύτερη περιοχή (“Location”) αναζήτησης. Αυτή χρειάζεται να αποτελείται, αντίστοιχα, τουλάχιστον από τρεις χαρακτήρες, ελληνικούς ή λατινικούς. Το πεδίο της περιοχής είναι υποχρεωτικό.

Ο χρήστης μπορεί να επιλέξει προαιρετικά να περιορίσει την αναζήτηση σε κάποια συγκεκριμένη οδό. Εάν χρησιμοποιήσει αυτό το πεδίο, μπορεί να προσδιορίσει μία οδό χωρίς περιορισμούς. Ωστόσο, δεν μπορεί να προσδιορίσει κάποια συγκεκριμένη διεύθυνση με αριθμό. Λόγου χάρη, μπορεί να αναζητήσει τις οδούς «Τσιμισκή», «Παπανδρεου», «ΝΙΚΗΣ», «ΑιΓάίου», αλλά δεν μπορεί να αναζητήσει την διεύθυνση «Τσιμισκή 5».

Αφού ο χρήστης συμπληρώσει τα πεδία, πατάει το κουμπί “Go!” για να αρχίσει την αναζήτηση. Όταν η αναζήτηση ολοκληρωθεί, ενημερώνεται για την επιτυχία της αναζήτησης από το παράθυρο “Log”. Εάν η αναζήτηση ήταν επιτυχής, ο χρήστης μπορεί να βρει το αρχείο Excel με τα δεδομένα στον φάκελο “Phone Sectors”.

Παρατηρήσεις:

* Στην περίπτωση που ο χρήστης χρησιμοποίησε το πεδίο “Address”, αναμένεται ότι τα αποτελέσματα θα είναι αισθητά λιγότερα – ιδίως για σπάνια ονόματα σε μικρές οδούς.
* Εάν το όνομα είναι συνηθισμένο και η περιοχή αναζήτησης μεγάλη, αναμένεται ότι το πρόγραμμα θα καθυστερήσει. Σε κάθε περίπτωση, ο χρήστης μπορεί να περιμένει τα ενημερωτικά μηνύματα στο παράθυρο “Log”.
* Η πρώτη στήλη του παραγόμενου αρχείου Excel, δείχνει τον αριθμό εγγραφής στο 11888.gr για αναζήτηση στον ονομαστικό κατάλογο του 11888.gr με το αντίστοιχο όνομα και στην αντίστοιχη περιοχή. Μπορεί να χρησιμοποιηθεί για επαλήθευση ή περαιτέρω αναζήτηση της εγγραφής.

# Οδηγίες για Αναζήτηση με Αρχείο Ονομάτων

Ίσως είναι χρήσιμο να αναζητηθούν όλοι οι άνθρωποι που μένουν σε μία συγκεκριμένη οδό (λόγου χάρη στην «Τσιμισκή»). Για να γίνει αυτό, μπορεί να χρησιμοποιηθεί το εργαλείο Phone Sectors με τον εξής τρόπο:

1. Κάνω μια λίστα σε χαρτί με τα ονόματα όλων των ανθρώπων (κάτι τέτοιο είναι πρακτικά αδύνατο, οπότε περιορίζομαι σε μερικά ονόματα που με ενδιαφέρουν περισσότερο).
2. Για κάθε όνομα στη λίστα, κάνω μία ξεχωριστή αναζήτηση στο εργαλείο Phone Sectors για τη ζητούμενη περιοχή και τη ζητούμενη οδό (στο παράδειγμα, για την οδό «Τσιμισκή»).

Προφανώς, αυτός ο τρόπος είναι αναποτελεσματικός και χρονοβόρος. Η λειτουργία που προτείνεται από το εργαλείο Phone Sectors είναι η χρήση ενός αρχείου Excel, το οποίο αντικαθιστά τη λίστα σε χαρτί. Η μεθοδολογία είναι η ακόλουθη:

1. Ετοιμάζω ένα αρχείο Excel, και καταγράφω όλα τα ονόματα που με ενδιαφέρουν στην πρώτη στήλη (ένα όνομα ανά γραμμή).
2. Σώζω το αρχείο με επέκταση ”.xlsx”.
3. Από το εργαλείο Phone Sectors επιλέγω το κουμπί “Names from File”, και βρίσκω και επιλέγω το αρχείο Excel που έφτιαξα.
4. Δεν χρειάζεται να συμπληρώσω το πεδίο “Name”.
5. Επιλέγω την περιοχή αναζήτησης, και προαιρετικά την οδό αναζήτησης.
6. Επιλέγω το κουμπί “Go!”.

Παρατηρήσεις:

* Όσο μεγαλύτερη είναι η λίστα του αρχείου, τόσο μεγαλύτερος θα είναι και ο χρόνος αναζήτησης. Για μεγάλες λίστες, συνίσταται να γίνει η αναζήτηση σε χρόνο που δεν χρησιμοποιείται ο υπολογιστής.